Gan ddefnyddio'r proffil disgybl a roddir, nodwch sut y gellid cwrdd ag agweddau penodol ar ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn. 

Yn yr aseiniad hwn, byddaf yn drafod sut gallwn gefnogi ddatblygiad cyfannol ‘Ella’. Mae Ella yn ferch 4 blwydd oed ac wedi bod yn y dosbarth derbyn am 6 mis. Yn rhai agweddau o’i ddatblygiad cyfannol, mae Ella tu ôl ei chyfoedion, ond gellid fel athrawon ac ysgol cefnogi hi a'u ddatblygiad.
Mae Dr, Dawn-Elise Snipes yn dweud mae’n bwysig i athrawon cynradd cael dealltwriaeth o ddatblygiad plentyn i sicrhau bod amgylchedd priodol i’r plant i ddysgu mewn (Callie Malvik 2020). Mae’n hefyd bwysig i ystyried datblygiad cyfannol y plentyn, sef datblygiad y plentyn yn gyfan, nid dim ond yn gymdeithasol neu’n gorfforol. Credaf fod hwn yw un o’r cyfrifoldebau gennym fel athrawon, ynghyd a chynllunio gwersi, annog a chefnogi’r disgyblion a chysylltu â’r plant.

Yn y proffil dysgu, mae nifer o bwyntiau wedi eu codi i ymwneud a datblygiad cymdeithasol ac emosiynol Ella, ac yn yr agwedd yma credaf fod Ella tu ôl i’w chyfoedion.
Yn ôl ei phroffil dysgu, dydy Ella ddim “yn dangos gofal a pharch tuag at eraill yn gyson”. Credaf fod Ella yn yr ail gam o’r pedwar camau o ddatblygiad gwybyddol Jean Piaget, sef y cam cynweithredol. Yn y cam yma mae plant yn tueddi i fod yn egosentrig, ac yn cael trafferth i weld pethau o safbwynt pobl eraill (Castillo, 2022).
Roedd Bandura wedi dweud bod plant yn dysgu trwy wylio beth mae eraill yn eu gwneud (Careers Government New Zeland, 2018), felly gall plant dysgu trwy ddynwared pobl arall. Ond dydy plant ddim yn dynwared pawb, ond y bobl allweddol a mwyaf pwysig yn fywyd y plentyn (Siencyn 2008, tud 8). Byddwn ni fel athrawon yn un o’r bobl yma oherwydd fyddwn yn adeiladu perthynas cryf gyda nhw. Gallwn modeli ofal a pharch yn y dosbarth, a bod yn ddramatig ac yn amlwg i sicrhau fod Ella yn gallu gweld fel ydy’n yn ymddwyn. Dros dipyn o amser, bydd Ella yn dechrau ymddwyn fel mae hi wedi gweld, a bod yn barchus i eraill. 
Mae cyflyru gweithredol yn ddull sefydlwyd gan B.F.Skinner yn 1938, ble gallwn ni wobrwyo ymddygiad da a chosbi ymddygiad drwg i ddysgu plant sut i ymddwyn. (McLeod, 2018).
Fel yr athrawes dosbarth, fyddaf yn awgrymmu i ddefnyddio damcaniaeth Skinner o gyflyru gweithredol i wobrwyo Ella am dangos parch yn ystod y diwrnod ysgol, ond hefyd tynnu’r wobr i ffwrdd am fod yn amharchus. Yn yr ysgol pontio, welais siart wal gyda pheg i bob plentyn. Oes oedden nhw’n ymddwyn neu’n wneud rhywbeth da, roedd y peg yn mynd lan y siart, ac wedyn lawr am ymddygiad gwael. Welais i hwn yn gweithio’n effeithiol iawn, a rhyw’n credu gall hwn helpu Ella i ddysgu sut i ymddwyn. Hefyd, gall damcaniaeth cyflyru clasurol Pavlov cael i ddefnyddio i wobrwyo Ella am ymddygiad da. Pe byddem yn ei chanmol pan oedd yn trin pobl â pharch, byddai’n dysgu’n gyflym mai dyma sut y dylai ymddwyn.

Yn ei phroffil hefyd, mae’n datgan bod Ella yn “amharod i rannu adnoddau yn ystod gweithgareddau chwarae gydag eraill”. Credaf fod Ella yn du ôl i’w chyfoedion, oherwydd dywed Hay et al. (1999) erbyn oed 3 gall plant chwarae gydag eraill a ddeall bod angen rhannu (Brownell et al. 2012). Byddaf yn awgrymu fod Ella yn gweithio mewn grŵp bach i chwarae gemau cymryd tro, er enghraifft snap, gemau bwrdd ac yn y blaen ble fydd angen i Ella rhoi cyfle i eraill i chwarae hefyd. Mae gemau cydweithredol fel hyn helpu ymarfer rhannu (Vickie Burns 2020).

Hefyd, mae Ella yn “chwarae llawer ar ei phen ei hun, ac nid yw’n dangos ymwybyddiaeth o gyfoedion”, ac mae’n “chwarae’n dawl ochr yn ochr â’i chyfoedion yn yr ardal chwarae rôl”. Mae hyn yn fy arwain i gredu fod Ella yn chwarae ar lefel is na’i chyfoedion a'i oedran. Yn ôl Elizabeth Whitman, erbyn 4 mlwydd oed fydd plant yn chwarae yn gymdeithasol, ac yn gydweithredol. Mae Ella fodd bynnag yn chwarae ar ei phen ei hun (2-3 blynedd) neu’n gyfochrog (2.5-3.5 mlynedd). Ond, nid yw pawb yn cytuno yn hollol â’r cyfnodau o ddatblygiad yma. Mae’r ddogfen Chwarae/Dysgu Gweithredol yn nodi er i blant symud trwy’r cyfnodau chwarae yma, weithiau fydden nhw’n “dewis dychwelyd i gyfnod cynharach” (Llywodraeth Cymru). Yn ôl Bandura a dysgu trwy wylio beth mae eraill yn gwneud, gall Ella fod yn chwarae fel y mae hi’n gweld ei fodelu gartref. Efallai na fydd ei rhieni yn treulio llawer o amser yn rhyngweithio â hi, ond ar eu ffôn yn lle. Fel yr athrawes dosbarth, fyddaf yn rhoi Ella mewn i grŵp i gwblhau tasg neu bosau, ble fydd angen iddi weithio gydag eraill. Gallaf ddefnyddio damcaniaeth Vygotsky o ddefnyddio ‘person mwy gwybodus’ trwy roi plentyn mwy hyderus yn y grŵp i helpu Ella os fydd angen.

Dydy Ella ddim yn “hapus i wahanu oddi wrth ei mam” yn y bore. Credaf fod materion ymlyniad gydag Ella achos dywedodd damcaniaeth John Bowlby fel arfer bydd plant gydag ymlyniad diogel yn hapus i adael ei rhieni achos rydyn nhw’n gwybod bydden nhw’n dod nôl (Bowlby, 1978 yn erthygl Bretherton 1992). Ond gydag Ella, dydy hi ddim yn dangos hwn. Rydw i’n meddwl fod Ella yn dangos ymlyniad osgoi amwys, felly dydy hi ddim yn sicr neu’n teimlo’n ddiogel yn ei pherthynas gyda'i fam. 
Yn erthygl gan ‘The Attachment Project’ (2022) sydd yn sôn am materion ymlyniad plant rydyn nhw’n dweud “they might find it hard to settle in with groups of children without trying to attract the attention of the adults in the vicinity in order to feel safe”. Yn ei phroffil, mae’n dweud bod Ella yn dangos “hoffter tuag at oedolion” ac mae’n hoffi “cael plant eraill i ofalu amdani” sydd yn cysylltu gyda’r ymlyniad osgoi amwys weled.
Yn ôl Erik Erikson, mae yna 8 camau o ddatblygiad seicogymdeithasol. Yn y cam cyntaf (o enedigaeth-18 mis) mae babanod yn ansicr am y byd ac yn “edrych tuag at eu prif ofalwr am sefydlogrwydd a chysondeb gofal”. Os fydden yn derbyn y gofal yma fydden yn “datblygu ymdeimlad o ymddiriedaeth, a fydd yn cario gyda hwn i berthynasai eraill”. Ond, os dydyn nhw ddim yn derbyn y gofal yma, gall drwgdybiaeth a phryder datblygu (McLeod, 2018).
Gall hwn esbonio pam mae ymlyniad osgoi amwys gydag Ella. Os na chafodd hi'r sylw a’r gofal pan oedd yn faban, gallai deimlo yn ansicr a phryderus am ddod i’r ysgol.
I helpu Ella i wahanu oddi wrth ei mam byddaf yn awgrymu cadw strwythur i’r bore felly mae hi’n gwybod bod yr hyn sydd yn digwydd yr un peth pob dydd. Hefyd fyddaf yn awgrymu i gadw’r amser yma yn fyr a mynd a hi i’r ysgol mor agos i’r dydd ysgol cychwyn. Welais i hwn yn gweithio yn effeithiol iawn yn ysgol ‘A’ achos roedd e yn lleihau’r amser ble oedd y plant yn poeni am ei rhieni gadael.

Yn ogystal i broblemau cymdeithasol ac emosiynol, mae gan Ella problemau gwybyddol. Dydy Ella ddim yn siarad yn glir bob amser. Gallai hyn fod oherwydd nifer o resymau, ond un o’r prif resymau fod i ymwneud ag anawsterau lleferydd ac iaith. Yn ôl i’r ddogfen ‘Siarad Gyda Fi’ gan Lywodraeth Cymru (2022), mae gan tua 10% (lan i 50% yn ardaloedd difreintiedig) o blant yn cael anghenion lleferydd, iaith a chyfathrebu, ac efallai bydd angen i lawer o’r plant yma cael eu cyfeirio at y therapydd lleferydd ac iaith. 
Roedd Bronfenbrenner (1979) fel weled yn erthygl Guy-Evans (2020) wedi dweud bod yr amgylchedd ble ydyn yn tyfu yn cael effaith anferthol ar ein bywyd. Yn ei ddamcaniaeth mae yna nifer o systemau ar ymgylch y plentyn, gyda’r bobl agosaf i’r plentyn yn y system feicro (er enghraifft, teulu a ffrindiau). Mae’r llywodraeth a chyngor lleol yn dod mewn i’r system ecso, a dyma ble fydd y therapydd lleferydd yn dod mewn. Os oedd Ella yn barhau i siarad yn aneglur, efallai bydd angen cymmorth yn y system ecso yn y ffurf o therapydd lleferydd ac iaith. 
Mae yna lawer o strategaethau gallem ddefnyddio fel athrawon i help Ella i siarad yn glir. Mae ‘tric a chlic’ yn adnodd arbennig o dda sydd yn cael ei ddefnyddio yn ysgolion dros Gymru, nid dim ond iaith gyntaf, mae e hefyd wedi cael eu haddasu am ysgolion ail iaith (Peniarth, 2022). Cafodd e ei osod fel ap yn ystod y pandemig gan Lywodraeth Cymru ar y wefan hwb, felly rydyn yn gwybod bod yr adnodd yma o safon uchel.
Gyda 'tric a chlic' rydych yn dechrau gyda llun, wedyn dangos llythyren. Ar ôl hwn rwyt yn datblygu i air, ac wedyn brawddeg. Gall yr ymarfer yma helpu Ella i ddatblygu eglurder eu lleferydd.
Gallwn hefyd fabwysiadu agwedd ymddygiadol i wobrwyo Ella trwy'r broses ddysgu. Gan ddefnyddio dull Skinner o gyflyru gweithredol, gallwn ei chanmol pan ddywed y geiriau yn gywir ac yn glir.

Nid yw Ella yn gallu cyfri 10 gwyrthrych yn gywir. Erbyn 3-4 oed, mae plant yn gwybod ac yn gallu trefnu rhifoedd rhwng 1 a 10 (Learning resource, 2020).
I symud Ella ymlaen, fyddaf fel athrawes dosbarth yn awgrymu i gymryd ymagwedd plentyn-ganolog o ddamcaniaeth Montessori. Rhoddodd Montessori “bwyslais mawr ar brofiadau o fywyd go iawn” ac oedd yn credu bod dysgu amlsynhwyraidd yn bwysig i’r plant hefyd (Siencyn, 2010a, tud 27). Enghraifft o weithgaredd fydd yn gallu helpu yw gwneud mathemateg tu allan, neu gyda theganau fel cyfri cychod tegan yn dwba dŵr neu ‘tuff tray’. Yn lle gweithio yn unigol, gallwn gymryd y cyfle i ddatblygu sgiliau cymdeithasol Ella gan weithio mewn parau, neu grwpiau bach. Dywed Siencyn fod chwarae yn “allweddol i brosesau dysgu plant ifainc” a bydden nhw yn “dysgu am y byd ac yn dod i ddeall rheolau cymdeithasol” (Siencyn, 2010b, tud. 41). Felly, o ganlyniad nid yn unig bydd ei ddatblygiad gwybyddol yn gwella, ond ei ddatblygiad cymdeithasol hefyd. Mae Ahmad yn cytuno gyda hwn, ac mae ei ymchwil yn awgrymu bod galluoedd gwybyddol y plant a gafodd amser i chwarae yn well i gymharu â'r plant heb y cyfle hwn (Ahmad et al, 2016).
Fyddaf hefyd yn awgrymu i’r dosbarth i wrando ar caneuon cyfri syml ar dechrau y sesiwn mathamateg, neu hyd yn oed ar dechrau neu diwedd y dydd. Nid yn unig y byddai hyn yn ddysgu amlsynhwyraidd, bydd yr ail adrodd yma (fel yr awgrymwyd Skinner) yn helpu i ddatblygu’r llwybrau niwron. Pan fyddwn yn dysgu pethau trwy ailadrodd, rydyn yn eu cofio'n well ac am amser hirach (Zhan et al, 2018, tud 1)

Yn ychwanegol i hwn, fyddaf yn defnyddio’r cysyniad o’r ‘parth datblygiad procsimol’ gan Vygotsky (1978) fel weled yn erthygl McLeod (2019). Yn ei lyfr, mae’r parth datblygiad procsimol yn cael ei ddisgrifio fel:

"the distance between the actual developmental level as determined by independent problem solving and the level of potential development as determined through problem-solving under adult guidance, or in collaboration with more capable peers" (Vygotsky, 1978, p. 86).

Felly, gan ddefnyddio person mwy gwybodus (er enghraifft yr athrawes, staff cymorth neu ddisgyblion y dosbarth) a sgaffaldi (rhoi cymorth o’r person mwy gwybodus i Ella) gallwn helpu Ella i ddysgu sut i gyfri 10 gwrthrych.

I gloi, credaf gyda digon o gymorth o athrawon, staff yr ysgol a'i chyfoedion, bydd Ella yn gallu datblygu ei sgiliau cymdeithasol, emosiynol a gwybyddol. Bydd nifer o’r strategaethau yma yn helpu i ddatblygu mwy nag un agwedd o’i ddatblygiad cyfannol.

